
COMUNA SĂSCIORI
CONSILIUL LOCAL

                                             HOTĂRÂREA nr. 94/2024
privind  aprobarea vânzării  terenului în suprafață de 80 mp,  înscrisă în CF 73315 Săsciori, proprietatea privată a comunei Săsciori

Consiliul local al comunei Săsciori, întrunit în şedinţă ordinară din data de 29.08.2024; 
 Luând în dezbatere: 
· Proiectul de hotărâre nr. 269/23.08.2024 privind aprobarea vânzării  terenului în suprafață de 80 mp, înscrisă în CF 73315 Săsciori, proprietatea privată a comunei Săsciori, iniţiat de primarul comunei Săsciori – domnul Morar Nicolae Florin;
· Referatul de aprobare nr. 270/23.08.2024, întocmit de domnul primar Morar Nicolae Florin;
·  Raportul de specialitate comun nr. 271/23.08.2024 al Compartimentului Contabilitate și Compartimentului Cadastru, Amenajarea teritoriului și Achiziții publice;
· raportul de avizare al comisiei de specialitate nr.1 - pentru agricultura, economico-financiară, amenajarea teritoriului și urbanism;
· raportul de avizare al comisiei de specialitate nr.2 - pentru activităţi social-culturale, culte, învăţământ, sănătate şi familie, muncă,protecţie socială, protecţie copii, tineret şi sport;
· raportul de avizare al comisiei de specialitate nr.3 - juridică și de disciplină, protecția mediului și turism;
Văzând:  
· Raportul de evaluare nr.1959/09.08.2024 întocmit de către expert evaluator Al Tomi Sorin Toma; 
· CF nr. 73315 Săsciori;
Având în vedere prevederile: 
	- art.129 alin.(2) lit.c) coroborat cu prevederile alin.(6) lit.c), art.363, art.364 alin.(1) din O.U.G. nr.57/2019 privind Codul administrativ, cu modificările și completările ulterioare, 
În temeiul art. 196 alin.(1) lit. a) din O.U.G. nr.57/2019 privind Codul administrativ, cu modificările și completările ulterioare, 

HOTĂRĂŞTE:

	Art.1. Aprobă vânzarea prin negociere directă a terenului în suprafață de 80 mp, înscrisă în CF nr. 73315 Săsciori, proprietatea privată a comunei Săsciori.
Art.2. Însușește Raportul de evaluare al imobilului menționat la art. 1,  întocmit de Al Tomi Sorin Toma expert evaluator, potrivit anexei - parte integrantă la prezenta hotărâre. 


Art.3. Stabilește că prețul minim de vânzare al imobilului de la care urmează să înceapă negocierea este de  30 euro/mp, respectiv suma de 2.400 euro (11.928 lei).
Art.4. Preţul de vânzare al imobilului menţionat la art.1. se va achita în lei, la cursul BNR de la data vânzării şi se va achita integral la data încheierii contractului de vânzare-cumpărare.
Art.5.  Numeşte comisia de negociere în următoarea componenţă: 
Nicoară Gheorghe  - viceprimar; 
Martin Mihai George - consilier local;
Drăghici Daniela – consilier achiziții publice; 
Moga Adriana – inspector principal; 
Groza Ligia Daniela – secretarul general al comunei Săsciori;
 Reprezentant al structurii teritoriale al Agenției Naționale de Administrare Fiscală.
Art.6.  Se mandatează  domnul Morar Nicolae Florin - Primarul comunei Săsciori de a semna în numele  comunei Săsciori contractul de vânzare - cumpărare ce se va încheia.
Art.7. Prezenta hotărâre poate fi contestată potrivit Legii contenciosului administrativ nr. 554/2004.
Art.8.  Prezenta hotărâre se comunică: 
- Instituţiei prefectului judeţul Alba;
- Compartimentului  Contabilitate;
- Compartimentului Cadastru, amenajarea teritoriului și achiziții publice;
- Primarului comunei Săsciori; 
- un exemplar la dosar.

                                                  Săsciori, 29 august  2024


       Preşedinte de şedință,                                               Contrasemnează pentru legalitate,
                  Consilier                                                              Secretar general UAT
        Pintilie Nicolae Florian                                                     Groza Ligia Daniela


Prezenta Hotărâre a fost adoptată cu un numar de 15 voturi favorabile, valabil exprimate, care reprezintă 100 % din numarul consilierilor în funcție și 100% din numărul consilierilor prezenți.

